laion/Wikipedia-Exotic huggingface dataset:
ერაყის გეოგრაფია

ერაყი — სახელმწიფო ახლო აღმოსავლეთში, ტიგროსისა და ევფრატის ხეობებში, დასავლეთ აზიაში. ფართობი — 437 072 კმ². სამხრეთ-აღმოსავლეთით ესაზღვრება ქუვეითი, სამხრეთით საუდის არაბეთი, დასავლეთით იორდანია და სირია, ჩრდილოეთით თურქეთი, აღმოსავლეთით ირანი. სამხრეთ-აღმოსავლეთით სპარსეთის ყურეზე აქვს გასასვლელი. ერაყის საზღვრების საერთო სიგრძეა 3631 კილომეტრი. ირანთან არსებული საზღვრის სიგრძეა 1458 კილომეტრი, იორდანიასთან 181 კილომეტრი, ქუვეითთან 242 კილომეტრი, საუდის არაბეთთან 814 კილომეტრი, სირიასთან 605 კილომეტრი, თურქეთთან 331 კილომეტრი. სანაპირო ხაზის სიგრძეა 58 კილომეტრი. ერაყის ტერიტორიის დიდი ნაწილი უჭირავს ზემო და ქვემო მესოპოტამიის ვაკეებს. ჩრდილოეთით და ჩრდილო-აღმოსავლეთით სომხეთისა და ირანის მთიანეთების ქედებია, რომელთა სიმაღლე 3000 მეტრს აღემატება. სამხრეთით და სამხრეთ-დასავლეთით სირია-არაბეთის ზეგნის განაპირა ზოლია, სიმაღლე 900 მეტრამდე. მესოპოტამია ანუ ჯეზირე სწორი, აქა-იქ დაბორცვილი პლატოა, სიმაღლე 300-450 მეტრი. ქვემო მესოპოტამია 100 მეტრამდე სიმაღლის ალუვიური დაბლობია. ერაყის უმაღლესი წერტილია შეეხა-დარი, რომლის სიმაღლე ზღვის დონიდან 3611 მეტრს აღწევს. მწვერვალი ერაყისა და ირანის საზღვარზეა აღმართული, ზაგროსის მთათა სისტემაზე. ამ მთიანის რაიონებისთვის დამახასიათებელია მაღალი სეისმურობა. სასარგებლო წიაღისეულიდან აღსანიშნავია ნავთობი, აირი, ფოსფორიტები და გოგირდი. ერაყის ჩრდილო ნაწილში ხმელთაშუა ზღვის ჰავაა, კონტინენტური ტიპისაა, იცის ცხელი, მშრალი ზაფხული და თბილი, შედარებით წვიმიანი ზამთარი. ივლისის საშუალო ტემპერატურა ქალაქ მოსულში 34 °C, იანვრისა — 7 °C. მთაში მინიმალური ტემპერატურა 16 °C აღწევს. სამხრეთ ერაყში ჰავა ტროპიკულია. ბასრაში იანვრის საშუალო ტემპერატურა 11 °C, აგვისტოში 34 °C, ზოგჯერ ტემპერატურა 50 °C აღწევს. ატმოსფერული ნალექები მთიან რაიონებში 500 მმ-მდეა წელიწადში, ქვეყნის სამხრეთ-აღმოსავლეთ ნაწილში 60-100 მმ. ქვეყნის სამხრეთ ნაწილში დამახასიათებელია ხშირი მტვრიანი ქარიშხალი. დიდი სამეურნეო მნიშვნელობა აქვს მდინარეებს ტიგროსსა და ევფრატს. ქალაქ ელ-კურნასთან ისინი ერთდებიან და ქმნიან მდინარე შატ-ელ-არაბს, რომელიც ერთვის სპარსეთის ყურეს. მდინარეები გაზაფხულზე დიდდებიან, ხშირია წყალმოვარდნა. ქვემო მესოპოტამიაში ბევრია ჭალის ტბა და ლია-ლელიანი. ერაყის უდიდესი ტბაა თართარი, რომლის ზედაპირის ფართობია 2710 კმ². უდაბნოებში უადებია. მდინარეების ტიგროსის (შენაკადებით), ევფრატისა და შატ-ელ-არაბის ხეობებში ალუვიური ნიადაგებია, ტერიტორიის დანარჩენ ნაწილში — წაბლა და რუხი. ქვეყნის ჩრდილო და ჩრდილო-აღმოსავლეთ რაიონებში მთა-მდელოს ნიადაგებია. ერაყის ტერიტორიის დიდი ნაწილი უჭირავს სტეპს, რომელიც სამხრეთ-დასავლეთით ნახევარუდაბნოსა და უდაბნოში გადადის. მთის კალთები უმთავრესად ჯაგეკლიანია, მდინარეების ხეობებში კულტურული ლანდშაფტებია. ტყეებს ქვეყნის ტერიტორიის მხოლოდ 2 % უკავია. ყველაზე მაღალი ქედების ზემო კალთები შემოსილია ალპური მდელოებით. ერაყის სამხრეთით ფინიკის პალმა მოჰყავთ. გეოგრაფიის ენციკლოპედია (რუსული)
გიფუ (მრავალმნიშვნელოვანი)

საკუთარი სახელი გიფუ შეიძლება აღნიშნავდეს: გიფუ — ქალაქი იაპონიაში გიფუ — პრეფექტურა იაპონიაში
ბერდაგულოვო

ბერდაგულოვო (ბაშკ. Бирҙеғол) — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში. 2010 წლის მონაცემებით სოფელში ცხოვრობს 240 ადამიანი. რაიონულ ცენტრ ბელრეცკიდან დაშორებულია 75 კილომეტრით. უახლოესი რკინიგზის სადგურია უშა, რომელიც დაშორებულია 15 კმ-ით. 2002 წლის აღწერის მიხედვით მოსახლეობის უმრავლესობას ბაშკირები შეადგენენ (98%). Совет муниципальных образований Республики Башкортостан. ↑ Единый электронный справочник муниципальных районов Республики Башкортостан — приложение в формате Excel დაარქივებული 2016-03-04 საიტზე Wayback Machine. .
ბზიაკი

ბზიაკი (ბაშკ. Беҙәк) — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში. 2010 წლის მონაცემებით სოფელში ცხოვრობს 48 ადამიანი. რაიონულ ცენტრ ბელრეცკიდან დაშორებულია 69 კილომეტრით. უახლოესი რკინიგზის სადგურია ული-ელგა, რომელიც დაშორებულია 40 კმ-ით. 2002 წლის აღწერის მიხედვით მოსახლეობის უმრავლესობას ბაშკირები შეადგენენ (78%). Совет муниципальных образований Республики Башкортостан. http://maps.vlasenko.net/?lon=57.546043&lat=53.830649 карта карта N-40-080 http://download.maps.vlasenko.net/smtm100/ დაარქივებული 2013-07-19 საიტზე Wayback Machine. ↑ Единый электронный справочник муниципальных районов Республики Башкортостан — приложение в формате Excel დაარქივებული 2016-03-04 საიტზე Wayback Machine. .
ბრიში (ბელორეცკის რაიონი)

ბრიში (ბაშკ. Береш) — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში. 2010 წლის მონაცემებით სოფელში ცხოვრობს 263 ადამიანი. რაიონულ ცენტრ ბელრეცკიდან დაშორებულია 161 კილომეტრით. 2002 წლის აღწერის მიხედვით მოსახლეობის უმრავლესობას ბაშკირები შეადგენენ (99%). Совет муниципальных образований Республики Башкортостан. Бриш на портале «Генеалогия и Архивы» ↑ Единый электронный справочник муниципальных районов Республики Башкортостан — приложение в формате Excel დაარქივებული 2016-03-04 საიტზე Wayback Machine. .
ბრიშტამაკი

ბრიშტამაკი (ბაშკ. Берештамаҡ) — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში. 2010 წლის მონაცემებით სოფელში ცხოვრობს 283 ადამიანი. რაიონულ ცენტრ ბელრეცკიდან დაშორებულია 158 კილომეტრით. 2002 წლის აღწერის მიხედვით მოსახლეობის უმრავლესობას ბაშკირები შეადგენენ (95%). Совет муниципальных образований Республики Башкортостан. ↑ Единый электронный справочник муниципальных районов Республики Башкортостан — приложение в формате Excel დაარქივებული 2016-03-04 საიტზე Wayback Machine. .
გიფუ (ქალაქი)

გიფუ (იაპ. 岐阜市) — ქალაქი იაპონიაში, კ. ჰონსიუს ცენტრალურ ნაწილში, მდინარე ნაგარის ნაპირზე. გიფუს პრეფექტურის ადმინისტრაციული ცენტრი. 413.180 ათ. მცხოვრები (2006). სარკინიგზო კვანძი, მეაბრეშუმეობის რაიონისა და აბრეშუმის წარმოების ცენტრი. საექსპორტო ქაღალდის, ქაღალდის ქოლგების, ფარნების, შირმების წარმოება. ავიამშენებლობა. ეკონომიკის ინსტიტუტი (1896). ქართული საბჭოთა ენციკლოპედია, ტ. 3, თბ., 1978. — გვ. 173.
ტანომ კიტიკაჩონი

ტანომ კიტიკაჩონი (ტაი. ถนอม กิตติ ขจร, დ. 11 აგვისტო, 1911, ტაკი, სიამი — გ. 16 ივნისი, 2004, ბანგკოკი, ტაილანდი) — ტაილანდის სამხედრო და პოლიტიკური მოღვაწე, ქვეყნის პრემიერ-მინისტრი 1958 წელს და 1963-1973 წლებში. დაიბადა 1911 წლის 11 აგვისტოს ტაკის პროვინციაში, დაამთავრა მუნიციპალური სკოლა, შემდეგ კი კადეტთა კორპუსი, რომლის დასრულების შემდეგაც მსახურობდა ჩიანგმაის ქვეითთა პოლკში. მოგვიანებით დაასრულა ეროვნული სამხედრო კოლეჯი. მეორე მსოფლიო ომის დროს მსახურობდა ბირმაში. 1947 წელს პოდპოლკოვნიკის წოდებით მონაწილეობდა სატიტ ტანარატის მიერ ორგანიზებულ სამხედრო გადატრიალებაში. 1951 წელს დანიშნეს პარლამენტის წევრად, ხოლო ამავე წელს მიანიჭეს გენერალ-მაიორის წოდება. 1953 წლის თებერვალში ჩაახშო აჯანყება პიბუნსონგრამის ხელისუფლების წინააღმდეგ მიმართული აჯანყება და მიიღო გენერალ-ლეიტენანტის წოდება. წარმოადგენდა ტაილანდს კორეის ომის დასრულების ცერემონიაზე 1953 წელს. 1957 წელს მხარი დაუჭირა სარიტ ტანარატის პიბუნსონგრამის წინააღმდეგ გადატრიალების ორგანიზებაში, რის შემდეგაც დაინიშნა თავდაცვის მინისტრად პოტ სარასინის მთავრობაში. პოტ სარასინის გადადგომის შემდეგ ტანომი გენერლის სტატუსამდე აამაღლეს და 1958 წლის 1 იანვარს პრემიერ-მინისტრის, თავდაცვის მინისტრისა და ჯარის მთავარსარდლის თანამდებობი დაიკავა. 9 თვის შემდეგ სარიტ ტანარატმა ტანომ კიტიკაჩონი ვიცე-პრემიერად, თავდაცვის მინისტრისა და მთავარსარდლის მოადგილედ დანიშნა. აღნიშნული თანამდებობები ეკავა ტანარატის გარდაცვალებამდე. გარდაცვლებიდან მეორე დღსვე 1963 წლის 9 დეკემბერს ტანომ კიტიკაჩონი დაუბრუნდა პრემიერის თანამდებობას. ერთი წლის შემდეგ ტანომმა საკუთარ თავს ერთდროულად მიანიჭა ფელდმარშლის, ფლოტის ადმირალისა და ტაილანდის სამეფო საჰაერო ძალების მარშალის წოდება. საგარეო პოლიტიკაში თავისი წინამორბედის მსგავსად ატარებდა პროამერიკულ და ანტიკომუნისტურ კურსს. მისი რეჟიმის პერიოდში ყვაოდა კორუფცია. 1968 წელს კიტიკაჩონმა დააარსა და ხელმძღვანელობდა ტაილანდის გაერთიანებულ სახლახო პარტიას. 1969 წლის საპარლამენტო არჩევნების შემდეგ ტანომ კიტიკაჩონი კვლავ პრემიერ-მინისტრის თანამდებობაზე რჩება. 1971 წელს მოაწყო სახელმწიფო გადატრიალება საკუთარი მთავრობის წინააღმდეგ იმ მოტივით, რომ საჭირო იყო კომუნისტებისაგან თავდაცვა. დაითხოვა პარლამენტი და საკუთარი თავი დანიშნა ეროვნული აღმასრულებელი საბჭოს თავმჯდომარედ, რომელიც დროებითი მთავრობის სტატუსით მოღვაწეობდა ერთი წლის განმავლობაში. 1972 წლის დეკემბერში უბრუნდება პრემიერ-მინისტრისა და ამავე დროს თავდაცვის მინისტრისა და საგარეო საქმეთა მინისტრის თანამდებობას. ტანომ კიტიკაჩონმა, მისმა შვილმა, პოლკოვნიკმა ნარონგმა და ნარონგის სიმამრმა, შინაგან საქმეთა მინისტრმა პრაპატ ჩარუსატხიანმა მოსახლეობაში დაიმსახურეს „სამი ტირანის“ სახელი. საზოგადოების უკმაყოფილება ტანომის რეჟიმის წინააღმდეგ გაიზარდა. ქვეყანაში დაიწყო სტუდენტური მღელვარება. „1973 წლის 14 ოქტომბრის აჯანყების“ შედეგად ტანომის რეჟიმი დაეცა და ფელდმარშალი გაიქცა აშშ-ში. ტანომ კიტიკაჩონი გარდაიცვალა 2004 წელს 94 წლის ასაკში ბანგკოკში. ბიოგრაფია ტაილანდის მთავრობის საიტზე დაარქივებული 2011-04-26 საიტზე Wayback Machine. (ინგლისური)
ვიეტნამის სამამულო ფრონტი

ვიეტნამის სამამულო ფრონტი (ვიეტ. Mặt Trận Tổ Quốc Việt Nam) — საზოგადოებრივ-პოლიტიკური მოძრაობა ვიეტნამის სოციალისტურ რესპუბლიკაში. შეიქმნა 1955 წლის 10 სექტემბერს ვიეტნამის ერთიანი ეროვნული ფრონტის ორგანიზაციის ლიენვიეტის ბაზაზე. მიზნად ისახავდა ერის ფართო ფენების შემჭიდროებას ჟენევის შეთანხმების (1954) განხორციელებისათვის ბრძოლაში და ვიეტნამის გაერთიანებას. ვიეტნამის სამამულო ფრონტში შედის ვიეტნამის სოციალისტური რესპუბლიკის ყველა პოლიტიკური პარტია და საზოგადოებრივი ორგანიზაცია. ფრონტის ხელმძღვანელი ძალაა ვიეტნამის კომუნისტური პარტია. ვიეტნამის სამამულო ფრონტში დაშვებულია როგორც კოლექტიური, ისე ინდივიდუალური წევრობა. ვიეტნამის სამამულო ფრონტის პირველი (დამფუძნებელი) ყრილობა შედგა 1955 წლის 5-10 სექტემბერს ქალაქ ჰანოიში. ყრილობამ აირჩია ცენტრალური ორგანოები, მიიღო ვიეტნამის სამამულო ფრონტის პროგრამა და წესდება. ვიეტნამის სამამულო ფრონტის პროგრამა განსაზღვრავდა ბრძოლის ძირითად მიმართულებას „მშვიდობიანი, ერთიანი, დამოუკიდებელი, დემოკრატიული და აყვავებული ვიეტნამისათვის“ ჟენევის შეთანხმების საფუძველზე, ითვალისწინებდა ნორმალურ ეკონომიკურ, კულტურულ და საზოგადოებრივ ურთიერთობათა აღდგენას, ზონებს შორის (ჩრდილოეთი და სამხრეთ ვიეტნამი) თავისუფალ მიმოსვლას, ეროვნული კრების საყოველთაო არჩევნების ჩატარებას (რომელიც შექმნიდა ცენტრალურ კოალიციურ მთავრობას), ქვეყნის თანდათანობით გაერთიანებას. ვიეტნამის სამამულო ფრონტმა მნიშვნელოვანი წვლილი შეიტანა სოციალისტურ გარდაქმნათა წარმატებით განხორციელებაში. 1961 წლის აპრილში შედგა ვიეტნამის სამამულო ფრონტის II ყრილობა, რომელმაც მიიღო ვიეტნამის სამამულო ფრონტის ახალი წესდება. 1964-65 წლებში ვიეტნამი-აშშ ურთიერთობის გამძაფრების დროს ვიეტნამის სამამულო ფრონტმა მოუწოდა ვიეტნამის დემოკრატიულ რესპუბლიკის ხალხს სოციალისტური სამშობლოს დასაცავად სამხრეთ ვიეტნამში და ეროვნულ-განმათავისუფლებელი მოძრაობის მხარდასაჭერად. 1971 წლის დეკემბერში ვიეტნამის სამამულო ფრონტის III ყრილობამ განიხილა ვიეტნამის დემოკრატიულ რესპუბლიკაში სოციალისტური მშენებლობისა და აშშ-სთან დაპირისპირების გადაწყვეტა. ყრილობამ გამოაცხადა, რომ მხარს უჭერს სამხრეთ ვიეტნამის მოსახლეობის ბრძოლას, სამხრეთ ვიეტნამის განთავისუფლების ეროვნულ ფრონტს (შეიქმნა 1960 წელს), სამხრეთ ვიეტნამის რესპუბლიკის დროებით რევოლუციურ მთავრობას (შეიქმნა 1969 წელს), სამხრეთ ვიეტნამის ეროვნულ-დემოკრატიულ და მშივიდობისმოყვარე ძალთა კავშირს (შეიქმნა 1968 წელს). ვიეტნამის ომის შეწყვეტისა და მშვიდობის აღდგენის შესახე პარიზის შეთანხმების (1973) ხელმოწერის შემდეგ ვიეტნამის სამამულო ფრონტი იბრძოდა ამ შეთანხმების მტკიცედ შესრულების, ქვეყნის მშვიდობიანი გაერთიანებისათვის. 1975 წელს ქვეყნის სამხრეთში საიგონის რეჟიმის დამხობისა და ეროვნულ-დემოკრატიული რევოლუციის გამარჯვების შემდეგ ვიეტნამის სამამულო ფრონტის ყრილობამ (1977 წლის იანვარ-თებერვალი) მიიღო ახალი პოლიტიკური პროგრამა და წესდება, რომელიც შეესაბამება ერთიანი სოციალისტური ვიეტნამის განვითარების თანამედროვე ეტაპს. მონაწილეობდა ომისშემდგომ სახალხო მეურნეობის აღდგენასა და სოციალისტურ მშენებლობაში. ვიეტნამის სამამულო ფრონტის საპატიო თავმჯდომარე დაარსებიდან იყო ხო ში მინი. ↑ 1.0 1.1 1.2 1.3 ქართული საბჭოთა ენციკლოპედია, ტ. 4, თბ., 1979. — გვ. 406.
კიკრიტ პრამოტი

კიკრიტ პრამოტი (ტაი. คึกฤทธิ์ ปราโมช, დ. 20 აპრილი, 1911, სინგბური, სიამი — გ. 9 ოქტომბერი, 1995, ბანგკოკი, ტაილანდი) — ტაილანდის პოლიტიკური მოღვაწე, ქვეყნის პრემიერ-მინისტრი 1975-1976 წლებში. ჩაკრის სამეფო დინასტიის წარმომადგენელი (რამა II-ის შთამომავალი). კიკრიტ პრამოტი დაიბადა არისტოკრატიულ ოჯახში. დაამთავრა სუან-კულაბის კოლეჯი ბანგკოკში. სწავლობდა დიდ ბრიტანეთში. 1933 წელს დაამთავრა ოქსფორდის უნივერსიტეტის ფილოსოფიის, პოლიტიკისა და ეკონომიკის განყოფილება. 1982 წლიდან ხელოვნების ბაკალავრია. პროფესორი. სამშობლოში დაბრუნების შემდეგ კიკრიტ პრამოტი თავდაპირველად დაკავდა საბანკო საქმით. შემდეგ გამოიცვალა ბევრი პროფესია, მათ შორის პოლიტიკაშიც და ჟურნალისტიკაშიც მოსინჯა ძალები. კაპრალის ჩინით მონაწილეობდა 1940-1941 წლების საფრანგეთ-ტაილანდის ომში. 1945 წელს იყო ტაილანდში პირველი პოლიტიკური პარტიის - პროგრესული პარტიის - ერთ-ერთი დამაარსებელი. 1946-1950 წლებში ტაილანდის პარლამენტის წევრია. ორჯერ იყო სამოქალაქო მთავრობის ფინანსთა და ვაჭრობის მინისტრის მოადგილე. 1950 წლიდან იყო ყოველდღიური გაზეთის Siam Rath („სიამის სამეფო“, ტაი. สยามรัฐ) რედაქტორი. აღნიშნული გაზეთი აკრიტიკებდა სამხედრო ხელისუფლებას. 1973 წლიდან კვლავ პარლამენტის წევრია. 1974 წლამდე წარმომადგენელთა პალატის თავმჯდომარე და 1974 წლის კონსტიტუციის ერთ-ერთი ავტორია. 1975 წლის იანვარში გავიდა დამოკრატიული პარტიიდან და დააარსა სოციალური მოქმედების კონსერვატიული პარტია. 1975 წლის 15 მარტიდან 1976 წლის 12 იანვრამდე კოალიციური მთავრობის პრემიერ-მინისტრია. მისმა მთავრობამ დიპლომატიური კავშირი დაამყარა ჩინეთის სახალხო რესპუბლიკასთან და დაიწყო მოლაპარაკება ქვეყნიდან უცხოური ჯარების ქვეყნიდან გაყვანის შესახებ, რომლებიც იმყოფებოდნენ ქვეყანაში ვიეტნამის ომთან დაკავშირებით. წერდა წიგნებს ისტორიულ, ფილოსოფიურ, რელიგიურ და ასტრონომიულ თემატიკაზე. ასევე წერდა ბელეტრისტიკას (იუმორესკიდან დრამამდე). 1985 წელს ტაილანდური კულტურისადმი მისი დამსახურების გამო მიიღო ტაილანდის ხელოვნების ეროვნული მოღვაწის ტიტული. 1990 წელს გადაეცა ფუკუოკას აზიის კულტურის პრემია. კიკრიტ პრამოტი ნობილი ლიტერატორია. ავტორია 13 რომანის, 2 პიესის, 2 მოთხრობების კრებულის და ესსეების. ტაი ენაზე გადათრაგმნა რიჩარდ ბახის მოთხრობა „თოლია სახელად ჯონათან ლივინგსტონი“ (1973 წ.), სცენარის ავტორია ფილმისა „Kawao tee Bangpleng“ (1995). ცნობილია ასევე როგორც ტაის კლასიკური ცეკვების პროფესიონალი მოცეკვავე, ფოტოგრაფი, რადიოკომენტატორი, ეკონომისტი, კულტუროლოგი და პოპულარული ჰოტელის „ინდრას“ მფლობელი. გარდაიცვალა 1995 წლის 9 ოქტომბერს ერთ-ერთ ჰოსპიტალში გულის დაავადების, მაღალი არტერიული წნევისა და დიაბეტისაგან. მის ყოფილ სახლში გახსნილია მისი და ტაილანდური კულტურის მუზეუმი. მისი უფროსი ძმაა სენი პრამოტი, რომელსაც სამჯერ ეკავა ტაილანდის პრემიერ-მინისტრის თანამდებობა. 1948 წელს თავის ძმა სენი პრამოტისთან ერთად მეფე რამა IV-ის შესახებ დაწერა წიგნი „საუბრობს ტაილანდის მეფე“. ეს უნიკალური წიგნია, რადგამ გარდა იმისა, რომ ავტორები ძმები არიან, ორივეს ეკავა პრემიერ-მინისტრის თანამდებობა. სახელმწიფო გადატრიალება ტაილანდში[მკვდარი ბმული]
ლოის გრიფინი

ლოის პატრის პიუტერშმიდტ გრიფინი — მულტსერიალი გრიფინების პერსონაჟი, პიტერ გრიფინის ცოლი. ეროვნებით — ებრაული წარმოშობის ამერიკელი. დაიბადა შტატ როდ-აილენდის ქალაქ ნიურპორტში მდიდარი მეწარმის, კარტერ პიუტერშმიდტის ოჯახში. დედ-მამა ლოისს დიდ ყურადღებას არ აქცევდნენ: ეპიზოდ Let's Go to the Hop-ში ლოისი იხსენებს, რომ მამამისმა უარი თქვა გატაცებული შვილისთვის გამოსასყიდის გადახდაზე, რადგანაც ბანდიტებთან მოლაპარაკებებს არ აწარმოებს. ცნობილია, რომ ლოისის დედა ჰოლოკოსტის მსხვერპლია. გრიფინების პერსონაჟების სია Family Guy wiki – Lois Griffin ↑ ეპიზოდი Family Goy-დან
ედუარდ ჰინკსი

ედუარდ ჰინკსი (დ. 19 აგვისტო, 1792 — გ. 3 დეკემბერი, 1866) — ანგლო-ირლანდიელი მოძღვარი. ედუარდ ჰინკსი დაიბადა 1792 წლის, 19 აგვისტოს, კორკის საგრაფოში. ის იყო უფროსი ვაჟი თავის დედმამიშვილებს შორის. თომას ჰინკსი იყო გამორჩეული პროტენსტანტი მინისტრი, აღმოსავლეთმცოდნე და ნატურალისტი. ედუარდი იყო ფრენსის ჰინკსის ცნობილი კანადელი პოლიტიკოსის უფროსი ძმა, რომელიც იყო ასევე გუბერნატორის ბარბადოსი. უილიამ ჰინკსი იყო პირველი პროფესორი კორკის სადედოფლო კოლეჯში და შემდეგ ტრონტის უნივერსიტეტში. ედუარდ ჰინკსი იყო ყველაზე განათლებული თავის ოჯახში. ის არჩეულ იქნა მეცნიერად კოლეჯში და 1812 წელს, მოიპოვა ოქროს მედალი. მის წინააღმდეგ იდგა თომას რობიზონ რომნეი, მისი მეშვეობით მან მოიგო და არჩეულ იქნა კოლეჯში თანამშრომლად. 1819 წელს, თომას რომნეის გარდაცვალების შემდეგ იგი წარდგენილ იქნა ქალაქ ტურვანში. მან თავისი სასულიერო მოვალეობები მიატოვა, რათა განეხორციელებინა თავისი ინტერესები უძველეს ენებზე. მან პირველად გაშიფრა ძველ ეგვიპტური იეროგრაფიული დამწერლობა. ჰინკსის ყველაზე დიდი მიღწევა იყო ბაბილონისა და ასურეთის უძველესი ენისა და დამწერლობის გაშიფვრა. ამ წლების განმავლობაში არქეოლოგმა პოლ-ემილ ბოტამ აღმოაჩინა უძველესი ნაშთები ასურეთის იმპერიის დედაქალაქ ნინევიაში. მათ შორის ემილ ბოტამ აღმოაჩინა უძვირფასესი საგანძური და ათობით ათასი გამომცხვარი თიხის ფირფიტა. ამ ფირფიტებძე არსებული წარწერები ცნობილია, როგორც ლურსმული დამწერლობა. ამ ყველაფერში კი მნიშვნელოვანი წვლილი შეიტანეს: ედუარდ ჰინკსმა, რაულინსონმა და ახალგაზრდა გერმანელმა მეცნიერმა ჟიულ ოპერტმა. 1850 წელს, ჰინკსმა მნიშვნელოვანი დასკვნები გააკეთა ბაბილონის ლურსმულ დამწერლობასთან დაკავშირებით. ასევე მან სხვა მრავალი დასკვნები გააკეთა სხვადასხვა თემებთან დაკავშირებით. ღირსმა ედუარდ ჰინკსმა თავისი ცხოვრების დიდი ნაწილი ლურსმნული დამწერლობის შესწავლას მოანდომა. იგი გარდაიცვალა 1866 წელს, 74 წლის ასაკში. მას დარჩა ცოლი და ოთხი ქალიშვილი. M.L. Bierbrier, "Hincks, Edward (1792–1866)", Oxford Dictionary of National Biography, Oxford University Press, 2004 Cathcart, K.J. (ed.), 1994 The Edward Hincks Centenary Lectures. x + 227 + 8 (plates) pp. Department of Near Eastern Languages, Dublin. Cathcart, K.J. (ed.), 2007 The Correspondence of Edward Hincks: 1818–1849 Volume 1. University College Dublin Press. ISBN 1-904558-70-4 ISBN 978-1904558705 Davidson, E. F. 1933 Edward Hincks, A Selection from His Correspondence with a Memoir Oxford (has a portrait). 1846 Internet Archive On the First and Second Kinds of Persepolitan Writing. Dublin, Gill 1850 Internet Archive On the Khorsabad Inscriptions Dublin, Gill 1863 Internet Archive On the Polyphony of the Assyrio-Babylonian Cuneiform Writing: A Letter to Professor Renouf. Dublin John F. Fowler 1865 Internet Archive On the various years and months in use among the Egyptians Dublin, Gill.
ლონდონის სიტი

ლონდონის სიტი (ინგლ. City of London) — ქალაქი და საგრაფო დიდი ლონდონის რეგიონში. რომაელებმა ლონდონიუმი სიტის დღევანდელ საზღვრებში დააარსეს, ასე იყო შუა საუკუნეების ჩათვლით, მას შემდეგ კი საქალაქო აგლომერაცია გაცდა სიტის ფარგლებს. დღეს სიტი დიდი ლონდონის მეტროპოლიის მხოლოდ პატარა ნაწილია, თუმცა ის კვლავაც რჩება ცენტრალური ლონდონის უმნიშვნელოვანეს ნაწილად. ადმინისტრაციულად ის არის დიდი ლონდონის რეგიონის 33 ოლქიდან ერთ-ერთი, თუმცა განსხვავებით დანარჩენი 32-ისგან, ის არ არის ლონდონის ბორო, არამედ — დამოუკიდებელი საგრაფო. ლონდონის სიტის ხშირად მოიხსენიებენ, როგორც უბრალოდ სიტი. მას ზედმეტსახელად, ასევე, უწოდებენ კვადრატულ მილს (Square Mile), რადგან მისი ფართობი, დაახლოებით, ამდენია (1.12 კვ.მილი (2.90 კმ²)). სიტი ლონდონის და მთელი დიდი ბრიტანეთის საქმიანი და ფინანსური ცენტრია. მე-19 საუკუნეში სიტი იყო მსოფლიოს პირველი ბიზნეს-ცენტრი და იგი დღემდე რჩება მთავარ შეხვედრების ადგილად ბიზნესებისთვის. 2011 წლის აღწერის მიხედვით, სიტიში 7 000 ადამიანი ცხოვრობს, თუმცა ყოველდღიურად აქ 300 000-ზე მეტი ადამიანი მუშაობს, ძირითადად საფინანსო მომსახურების სექტორში. City of London Corporation - სიტის ადგილობრივი სამმართველოს საიტი The (Secret) City of London, Part 1: History - ვიდეოს ბმული The (Secret) City of London, Part 2: Government - ვიდეოს ბმული ↑ Beckett, J V (2005). City status in the British Isles, 1830–2002, Historical urban studies. Aldershot: Ashgate, გვ. 12. ISBN 0-7546-5067-7.  ↑ City of London Resident Population Census 2001 (PDF). Corporation of London (July 2005). დაარქივებულია ორიგინალიდან — 12 სექტემბერი 2012. ციტირების თარიღი: 10 April 2009. ↑ Global Financial Centres 7. Z/Yen (2010). დაარქივებულია ორიგინალიდან — 5 ნოემბერი 2012. ციტირების თარიღი: 21 April 2010. ↑ Dunton, Larkin (1896). The World and Its People. Silver, Burdett, გვ. 24.  ↑ Research and statistics FAQ. The City of London. დაარქივებულია ორიგინალიდან — 26 სექტემბერი 2011. ციტირების თარიღი: 23 February 2012.
Neo Geo

Neo Geo (იაპონ. ネオジオ ნეოჯიო?) —24 ბიტიანი კარტრიჯული არკადული სისტემა და მეოთხე თაობის სახლის ვიდეო თამაშების კონსოლი შექმნილი და გამოშვებული იაპონური კომპანია SNK Corporation-ის მიერ 1990 წლის 26 აპრილს. იგი იყო პირველი სისტემა Neo Geo სერიიდან. თავდაპირველად გამოვიდა Neo Geo-ს ხურდის არკადული სისტემა Neo Geo: MVS (Multi Video System), ხოლო შემდგომში ამას მოჰყვა Neo Geo-ს სახლის ვერსია სახელწოდებით Neo Geo: AES (Advanced Entertainment System). ორივეს, არკადულსაც და სახლის ვერსიას გააჩნდათ ერთი და იმავე მახასიათებლები — Motorola 68000-ის ცენტრალური პროცესორი 12 მეგაჰერცით, როგორც ძირითადი პროცესორი, ხოლო როგორც მეორეხარისხოვანი — Zilog Z80 4 მეგაჰერცით, ოპერატიული მეხსიერება 64 კბ, ვიდეო მეხსერება — 84 კბ და Sound chip: Yamaha YM2610-ის ხმის ჩიპი. სისტემას იმ დრშო არსებულ ნებისმიერ სახლის კომპიუტერზე ან კონსოლზე მძლავრი მახსიათებლები გააჩნდა. MVS-ის არკადული ავტომატი 1990-იან წლებში იქცა პოპულარულად, მისი დაბალი ფასის, ექვსი კარტრიჯული სლოტისა და კომპაქტური ზომიდან გამომდინარე. მასზე გამოვიდა რამდენიმე წარმატებული ფრენჩაიზი, მათ შორის Fatal Fury, Art of Fighting, Samurai Shodown, The King of Fighters და Metal Slug. რაც შეეხება სახლის ვერსიას, იაპონიაში გაყიდვები საკმაოდ დამაჯერებილი იყო, თუმცა აშშ-ში ვერ შეძლო ფეხის მოკიდება, მაღალი ფასიდან გამომდინარე. Neo Geo იქცა საკულტო ვიდეო თამაშების სისტემად და იწარმოებოდა 7 წლის განმავლობაში, 1997 წლამდე, თუმცა თამაშებისა და პროგრამული უზრუნველყოფის წარმოებამ 2004 წლამდე გასტანა, რამაც აქცია ყველა დროის ყველაზე ხანგრძლივად არსებულ კონსოლად ვიდეო თამაშების ისტორიაში. 1994 წელს გამოვიდა AES-ის მემკვიდრე Neo Geo CD, რომელიც აღჭურვილი იყო CD ROM მოწყობილობით, ხოლო არკადული ავტომატის, MVS-ის მემკვიდრედ იქცა Hyper Neo Geo 64, გამოსული 1997 წელს. 2012 წელს, პორტატიული კონსოლის, Neo Geo X-ის გამოსვლით ბრენდი Neo Geo კვლავ აღდგა. 1997 წლის მონაცემით, Neo Geo და Neo Geo CD-ის კომბინირებულმა გაყიდვებმა მსოფლიოს მასშტაბით 980,000 ეგზემპლარს მიაღწია. 2009 წელს, სატ IGN-მა თავის სიაში 25 ყველა დროის საუკეთესო კონსოლი, სისტემას 19-ე ადგილი მიუჩინა. Neo Geo MVS-ის არკადული კაბინეტი Neo Geo-AES-ის კონსოლი Neo Geo AES-ის კონტროლერი Neo Geo-ს სათამაშო კარტრიჯი Neo Geo-ს მეხსიერების ბარათი SNK Neo Geo CD Neo Geo-ს თამაშების სია Speciale Neo Geo, in MCmicrocomputer, nº 111, Technimedia, ottobre 1991, pp. 274-275, ISSN 1123-2714 ვიკისაწყობში არის გვერდი თემაზე: Neo Geo ოფიციალური საიტი NEOGEO-ს მუზეუმი ინფორმაცია Neo Geo-ს შესახებ დაარქივებული 2016-07-10 საიტზე Wayback Machine. ↑ Neo-Geo Hardware Specification. Archive.org. ციტირების თარიღი: 2014-07-22. ↑ Hirohiko Niizumi, [1][მკვდარი ბმული], GameSpot, July 23, 2004, Accessed June 8, 2008. ↑ Longest support for an arcade system ↑ Plunkett, Luke. The "New" Neo Geo Handheld Goes on Sale Very Soon. Kotaku. ციტირების თარიღი: 16 March 2012. ↑ Dutton, Fred. New NeoGeo handheld confirmed. Eurogamer. ციტირების თარიღი: 16 March 2012. ↑ „NEOGEO X GOLD ENTERTAINMENT SYSTEM Announced for Worldwide Distribution“. RetroGamingRoundup. 13 August 2012. ↑ New console out today as NEO GEO X hits EU/US. Games Radar. Future Publishing (December 18, 2012). ციტირების თარიღი: January 28, 2013. ↑ Consoles +, issue 73 ↑ NeoGeo is number 19. IGN. ციტირების თარიღი: 2012-01-26.
Neo Geo-ს თამაშების სია

ეს არის თამაშების სია, რომელიც ოფიციალურად გამოვიდა Neo Geo-ს სისტემისთვის. აღნიშნული სია მოიცავს როგორც არკადული კაბინეტის, Neo Geo MVS-ის თამაშებს, ასევე სახლის კონსოლის, Neo Geo AES-ის თამაშებს.აგრეთვე ქვემოთ ჩამოთვლილი ბევრი თამაში თავასებადი არის Neo Geo CD-ის პლატფორმაზე. ↑ Database from SNK Neo Geo Museum Neo Geo Neo Geo CD ვიკისაწყობში არის გვერდი თემაზე: Neo Geo-ს თამაშების სია NeoGeo-ს მუზეუმი SNK Playmore-ის ოფიციალური საიტი დაარქივებული 2011-03-12 საიტზე Wayback Machine. SNK Playmore-ის აშშ-ის ოფიციალური საიტი დაარქივებული 2017-01-12 საიტზე Wayback Machine. Neo Geo-ს ოფიციალური საიტი NeoGeoSoft.com ინფორმაცია Neo Geo-ს შესახებ დაარქივებული 2016-07-10 საიტზე Wayback Machine.
პნევმონია

პნევმონია (ფილტვების ანთება) — ფილტვის ქსოვილის მწვავე ანთება, რომელიც უწვრილეს ბრონქებს, ალვეოლებსა და მათ შორის მდებარე ქსოვილებს მოიცავს. პნევმონიების დაყოფა ფილტვის ანატომიური სტრუქტურების დაზიანების მიხედვით ხდება. ფილტვი, თავის მხრივ, შედგება წილებისაგან, წილი-სეგმენტებისგან, სეგმენტი კი წილაკებისაგან. მარჯვენა ფილტვი სამი ნაწილისაგან შედგება, მარცხენა კი ორისგან. დაზიანება შეიძლება განვითარდეს მთელ წილში - ეს წილოვანი, ანუ კრუპოზული, პნევმონიაა; წილის სეგმენტში — სეგმენტური პნევმონია, წილაკში კი კეროვანი, ანუ ბრონქოპნევმონია. John F. Murray (2010). Murray and Nadel's textbook of respiratory medicine, 5th, Philadelphia, PA: Saunders/Elsevier. ISBN 1416047107.  (2010) რედ. Burke A. Cunha: Pneumonia essentials, 3rd, Sudbury, MA: Physicians' Press. ISBN 0763772208.  პნევმონია საიტზე Curlie